Den unge kvinde, som tirsdag aften blev påkørt af en scooter på Hanstholmvej i Thisted, så hun pådrog sig voldsomme kvæstelser i hovedet, er død. Det skriver LimfjordUpdate. Den 19-årige blev ramt i ryggen af en 42-årig mand på scooter, der ligesom kvinden befandt sig på cykelstien langs Hanstholmvej. Formentlig fordi manden overså kvinden. Ved påkørslen blev den 19-årige slynget syv meter frem ad cykelstien. Hun blev siden fragtet med lægehelikopter til Aalborg Universitetshospital i kristisk tilstand, inden hun altså afgik ved døden. Den 42-årige fører af scooteren slap uskadt fra ulykken.

Referat:
Den 19-årige kvinde, som tirsdag aften blev påkørt af en scooter, er død af sine kvæstelser.